CELEX: 62009TN0412
Language: hu
Date: 2009-10-14 00:00:00
Title: T-412/09. sz. ügy: 2009. október 14-én benyújtott kereset — CEA kontra Bizottság

19.12.2009   
            
            
               HU
            
            
               Az Európai Unió Hivatalos Lapja
            
            
               C 312/35
            
         2009. október 14-én benyújtott kereset — CEA kontra Bizottság
   (T-412/09. sz. ügy)
   2009/C 312/58
   Az eljárás nyelve: francia
   
      Felek
   
   
      Felperes: Commissariat à l'énergie atomique (Atomenergia Bizottság, CEA) (Párizs, Franciaország) (képviselők: J. García-Gallardo Gil-Fournier, M. Arias Díaz és C. Humpe ügyvédek)
   
      Alperes: az Európai Közösségek Bizottsága
   
      Kereseti kérelmek
   
   
               —
            
            
               Az Elsőfokú Bíróság igazolja a keresetlevél (a keresetlevél, a képviselőknek adott meghatalmazás, a másolatok és iratok) átvételét, és nyilvánítsa a keresetlevelet elfogadhatónak;
            
         
               —
            
            
               az Elsőfokú Bíróság vizsgálja meg a CEA nevében és javára jogi képviselői által benyújtott keresetlevelet;
            
         
               —
            
            
               az Elsőfokú Bíróság az EK 230. cikknek megfelelően állapítsa meg a Bizottság azon, a CEA részére 2009. július 29-én kelt levélben kézbesített határozatának semmisségét, amelyben megtagadta a CEA által kifizetett nyugdíjbavonulási juttatások támogatható közvetett költségnek minősítését és a CEA részére könyvelési módszertani tanúsítvány kiadását;
            
         
               —
            
            
               másodlagosan, az Elsőfokú Bíróság az EK 238. cikk alapján állapítsa meg, i. hogy a nyugdíjbavonulási juttatás a 7. Kutatás-fejlesztési Keretprogram szerződéses szabályai értelmében támogatható költség, valamint, ii. mondja ki, hogy az Európai Közösség nem tartja tiszteletben a 7. Kutatás-fejlesztési Keretprogram keretében a CEA irányában fennálló szerződéses kötelezettségvállalásait;
            
         
               —
            
            
               az Elsőfokú Bíróság a Bizottságot kötelezze a költségek viselésére.
            
         
      Jogalapok és fontosabb érvek
   
   Az elsődlegesen az EK 230. cikkre alapított kereset a Bizottság azon, a Commissariat à l'énergie atomique (CEA) részére 2009. július 29-én kézbesített, jogerős határozatának megsemmisítésére irányul, amelyben megtagadta a CEA által kifizetett nyugdíjbavonulási juttatások támogatható közvetett költségnek minősítését és a CEA részére könyvelési módszertani tanúsítvány annak érdekében történő kiadását, hogy a CEA be tudja jelenteni személyzeti közvetett költségeit azzal a céllal, hogy a 7. Kutatás-fejlesztési Keretprogram keretében társfinanszírozott projektek megvalósítása során keletkező kiadásait megtérítsék.
   A CEA úgy véli, hogy a Bizottság határozata, amely szerint a nyugdíjbavonulási juttatás nem minősül támogatható közvetett költségnek, téves jogi megítélésen és a tényállásra vonatkozó nyilvánvaló mérlegelési hibán alapul, továbbá úgy véli, hogy a Bizottság megsértette a gondos ügyintézés, a jogbiztonság, az arányosság és a bizalomvédelem elvét.
   Másodlagosan, a kereset az EK 238. cikkre alapítva annak megállapítására irányul, hogy a Bizottság nem tartja tiszteletben a CEA irányában fennálló szerződéses kötelezettségvállalásait azáltal, hogy megtagadja a CEA által kifizetett nyugdíjbavonulási juttatások támogatható költségnek minősítését és ennek következtében azok megtérítését.